ભંડારકર રોડ પર આવેલાં ત્રણ વિશાળ વૃક્ષોની ખુલ્લેઆમ કરવામાં આવેલી કતલ બાબતે એન્વાયર્નમેન્ટ ઍક્ટિવિસ્ટ નિખિલ દેસાઈએ કહ્યું હતું કે ‘માટુંગા વિસ્તારમાં ઘણાં વૃક્ષો મૉન્સૂન પહેલાં સુકાઈ ગયાં હતાં. એટલે એમની જાળવણી કરવા અને એનું નિકંદન થતું અટકાવવાના હેતુથી મેં માટુંગા-સાયન વિસ્તારનાં તમામ વૃક્ષોના ફોટોગ્રાફ પાડ્યા હતા અને સુધરાઈની ઑફિસમાં મોકલી દીધા હતા અને એને આધારે સુધરાઈએ આ વિસ્તારમાં આવેલાં વૃક્ષોનું નિરીક્ષણ કર્યું હતું. એ દરમ્યાન તેમને આ ત્રણે વૃક્ષો મરી ગયેલાં જોવા મળ્યાં હતાં એટલું જ નહીં, પણ એમના થડમાં ૩૦-૪૦ જેટલાં હોલ પડેલાં જોવા મળ્યાં હતાં તેમ જ એની અંદર કેમિકલ પડેલું જોવા મળ્યું હતું. એટલે સુધરાઈના અધિકારીઓએ તરત માટુંગા પોલીસ-સ્ટેશનમાં વૃક્ષોની હત્યા કરવામાં આવી હોવાની ફરિયાદ નોંધાવી હતી.’